Sondagkool Les: Paasfees 1 |
algoagemeenskapskerk / 16/03/2018
Hierdie Paasfees Les is die Paasfeesherdenking wat ons hierdie jaar met ons Seniors tydens EPIC Jeug doen.
Die kinders begin met 'n skattejag, waar hulle teksdele oor Paasfees oplees en dan die vermiste woord uit die versie moet invul. Hulle moet dan die artikels (vermiste woord) gaan soek en terugbring.
Daarna voer 'n groep van die volwassenes uit die gemeente die Paasverhaal vir die kinders op 'n baie eenvoudige manier op. Die kinders gebruik nagmaal saam met die groep op die verhoog wanneer hulle dit doen tydens die instelling van die nagmaal.
Wanneer dit by die kruisiging kom, kry elke groep planke en spykers waarmee hulle self die kruis aanmekaar moet slaan. Daarna skryf hulle hulle sondes se name op die kruis. Hierdie deel word nie opgevoer nie, net gelees met die kinders wat op hierdie manier daaraan deel het. Die laaste toneel van die opstanding word dan weer opgevoer.